
A liturgikus zene közösségformáló és tanúságtevő ereje az Emmanuel közösségben

A II. Vatikáni Zsinat jelentős gondolata, hogy a liturgia csúcs és forrás, ami lehetőséget teremt találkozni az élő Krisztussal. Ez alapján mondhatjuk, hogy a keresztény tanúságtevés, az evangelizáció elsődleges színhelye maga a liturgia. Ennek hatékony eszköze lehet a liturgikus zene, mint a liturgia szervesrésze. Ebben a folyamatban figyelembe kell venni azt, hogy a korunk világi és egyházi zenéje között szakadék tátong. A modern ember számára ezért sok esetben a hagyományos liturgikus zene nem tudja betölteni közvetítő szerepét.
Dolgozatomban,a mise-ordinárium Emmánuel közösség általi megzenésítésénekhárom változatátvizsgálva, azt szeretném bebizonyítani, hogy az egyházi megnyilatkozások és a mai ember liturgikus zenével szemben támasztott elvárásai összeegyeztethetők, és lehetséges olyan liturgikus zene alkotása és művelése, mely képes mind a fiatalabb, mind az idősebb generációkat megszólítani, valamint tevékenyen bekapcsolni az Istendicséretbe.



